Euskeria Abesbatza (Santutxu)

**Euskeria Abesbatza** 1978an sortutako Santutxuko abesbatza euskaltzale eta abertzalea izan zen.

## Historia 
### Izenaren jatorria 
Izena XIX. mendean izen bera izan zuen abesbatzatik hartu zuten. 1896an sortutako abesbatza hau hasieran karlistez eta euskal abertzalez osatua egon zen eta lehenak izan ziren Txanton Piperri eta Anboto euskal operak antzezten.

Denbora laburrean idei abertzaleekin lerrokatu zen eta honen ondorioz 1899. urtean legez kanpo utzi zuen Espainiako Gobernuak. Geroago legeztatua izan zen eta beraien ibilbidea aipagarria izan zen besteak beste ideologia abertzalea zabalduz bere ekitaldietan. 1917an berriro ere Espainiako Gobernuak ilegalizatu zuen.

### Sorrera 
1978an arrazoi politikoen ondorioz San Anton abesbatza bi abesbatzatan banatu zen eta honen ondorioz San Antoneko abesbatzaren partaide izandako kide batzuk Euskeria berria sortu zuten. Hasiera batean Roberto Bienzobas izan zen Euskeria berri honen zuzendaria, gero Estitxu Arregik hartuko zuen bere lekua urte luzeetan. Banaketaren beste abesbatza Jatorki abesbatza deituko zen eta arazoak arazo, San Anton Abesbatza bera ez zen
desagertu.

"Euskeria Abesbatza" izena nahita eta ondo pentsatutako erabakia izan zen. Santi Brouardek proposatu zien Julen eta Txente Askasibar abeslariei eta asmoa euskal kultura, euskal presoak, independentzia... bultzatuko zuen abesbatza sortzea izan zen. Izen honekin XIX. mendeko Euskeria abesbatza oroitzeko eta garai hartako abesbatzaren izena eta izaera aldarrikatzeko asmoa erakutsi zuten. Hasieratik euskal kultura eta euskara era irmoan babestu du. Euskara zen beraien abestien hizkuntza bakarra eta euskal preso politikoen aldeko jarrera izan zuen beti eta sarritan egon zen presoen eskubideen alde abesten.

### Garapena 
1992an elkarte moduan antolatu eta estatutuak idaztearekin batera, era ofizialean irabazteko asmorik gabeko aisialdiko elkarte moduan izena eman zuen.

Asteburu askotan, eguneko txangoak egin izan dituzte euskara eta musika uztartuz Euskal Herriko leku, herri eta hiri askotan. Horretarako, autobusa antolatu eta leku ezberdinetara mugitzen dira. Euskaraz eta euskararen aldeko ekitaldi anitzetan egon zirenː Ikastolen mugimenduan, Herri Urrats, Nafarroa Oinez, Lodosaren ikastola berriaren alde eta Korrikan besteak beste.
thumb|left|200|Euskeria Abesbatza, 1989an.

90. hamarkadaren amaieran zenbait kantuekin kasete bat argitaratu bazuten ere, agian abesbatzaren ezaugarri aipagarriena (nahiz eta partaide guztiak euskara jakin ez), euskararen aldeko defentsa irmoa izan da. Baita ere, bere errepertorioan ideologia abertzalea duten abestiek leku aipagarria dute. 

2000. urtean Euskaria Abesbatzak eta Gaztedik elkarren arteko proiektu interesgarria burutu zuten; Euskal Herriko leku ezberdinetako kantu eta dantzak nahasten ziren ikuskizun hari “EUSKAL HERRIA, abesten eta dantzatzen duen herria” izena eman zitzaion. Urte horretako Bilboko inauterietan erakutsi zen lehenengoz, eta beranduago Santutxu, Dima eta Etxebarrin aurkeztu zen. 

2000. hamarkadan euskal presoen harreretan abesten egon ziren, 18/98ren aurka, Altsasu auzia salatzen, Ritxiren oroigarrian, Etxeratekin... konpromiso politikoa nabaria izan zuten beti egin zuten moduan.
 
Olentzero egunean eta Santa Agedan ateratzen ziren besteak beste euskarazko abesti zahar eta berriak abesten.

## Helburuak 
Bere estatutuen arabera, hauek ziren bere helburuakː "Euskarazko musika korala sustatu eta hedatzea, horrela, Euskal Herriko kultur ondarea aberastu eta zabaltzeko. Xede horretarako, abesbatzako kideek elkarteko bazkide diren aldetik, kontzertuetan, jaialdietan eta abesbatza lanen konposizioan zein interpretazioan parte hartuko dute; hala nola, elkartasun agerraldietan eta herri ekitaldietan, eta euskara zein euskal kultura sustatzeko antolatutako ekimenetan. Bestalde, bultzatu egingo da elkarteko kideen musika trebakuntza ere".

## Abesti ezagunak 
Batzuetan bertsio ezberdina edo eta ikutu berezia ematen dizkiote kantei. Beraien abestiak euskaraz edo euskarazko bertsioak dira, besteak besteː

# Agur jaunak Herrikoia  Jose Olaizolaren moldaketarekin.
# Agur Xiberua Zuberoako kanta. 
# Aita Gurea. Francisco Madina
# Alduden gizonik ez, Aita Donostia.
# Bagare, Gontzal Mendibil eta Xeberriren abestia.
# Baldorba
# Bizkaia maite
# Behin betiko
# Boga boga marinelei buruzko abesti herrikoia.
# Dringilin dron, Secundino Esnaola.
# Ez, ez dut nahi, Julen Lekuona Berasategirena.
# Gabiltzan kalez kale, Pablo Sorozabalena.
# Gazteri berria Mixel Labéguerieren abesti bat.
# Geurea da, bizi nahia, Patxi Salaberrirena. 
# Goizian argi hastian
# Guk euskaraz, zuk zergatik ez
# Hemen, The Impressions taldeko "Amen" abestiaren bertsioa.
# Hiltzaile bat bezela
# Habanera (abestia)
# Hator hator gabon kanta herrikoia.
# Hiru txito, Aita Donostiarena.
# Herribehera, Benito Lertxundi kantautoreak 1974an moldatutako abestia.
# Irabazi dugu, Telesforo Monzónek sortutako hitzak dituena.
# Ikusi mendizaleak Sabin Gereñok konposatu zuen.
# Izarren hautsa
# Jeiki jeiki antzinako kanta herrikoia, Euskeriak sortutako bertsioan abestua. 
# Kukuak egiten du (Kuku)
# Maitia, nun zira,  Zuberoako euskal abesti herrikoia.
# Oi lur, oi lur, "Xabier Lizardi" 1929an idatzitako olerki bat da, gerora Benito Lertxundik doinua moldatua
# Oi gu hemen, bidean galduak Ameslariak taldearen bertsioa  ("Sinner Man" abesti originala). 
# Txoria txori (Hegoak ebaki banizkio).
# Ume eder bat Iparragirre Solabarretaren moldaketrekin
# Stenka Razinen abestia.
# Txanton Piperri musika Buenaventura Zapirainek moldatua. 
# Txikia (abestia) Telesforo Monzónek egina.
# Volgako batelarien abestia  Errusiako abesti tradizionala (bertsionatua).
# Xalbadorren heriotzean
# Zenbat gera?

## Abesbatzako kide batzuk 
* Estitxu Arregi
* Roberto Bienzobas
* Jose Ramon Etxebarria
* Jose Luis Kerexeta
* Kepa Martinez de Lagos

## Bilboko Koral Elkarteko Euskeria Abesbatza 
Euskeria izena daraman nerabeen abesbatza dago, baina izen bera eraman arren ez da abesbatza bera. Batzuetan Euskeria Korua moduan izendatzen dira edo eta Bilboko Koral Elkarteko Euskeria Korua izenarekin.

Nerabeen abesbatza hau Bilboko Koral Elkartearen barnean dago eta 1985ean sortu zen, haurren eta helduen koruen arteko zubi gisa. 2007tik, Urko Sangroniz da zuzendari titularra, eta, egun, 40 gaztek osatzen dute

## Erreferentziak 
## Ikus, gainera 
## Kanpo estekak 
* Bizkaiko abesbatzen astea Begoñan.